ระเบียบสำนักทะเบียนกลางว่าด้วยการจัดทำทะเบียนราษฎร(ฉบับที่ ๖)พ.ศ. ๒๕๖๑ ด้วยคณะรัฐมนตรีได้มีมติเมื่อวันที่๔ กรกฎาคม ๒๕๖๐เห็นชอบมาตรการขับเคลื่อนแนวทางการบูรณาการฐานข้อมูลประชาชนและการบริการภาครัฐโดยให้ส่วนราชการและหน่วยงานของรัฐจัดทำฐานข้อมูลเอกสารในความรับผิดชอบและดำเนินการเชื่อมโยงกับฐานข้อมูลทะเบียนกลางของกรมการปกครองเพื่อใช้ในการอำนวยความสะดวกและให้บริการประชาชนโดยยกเลิกสำเนาเอกสารให้แล้วเสร็จโดยเร็ว ดังนั้นเพื่อให้การปฏิบัติในการจัดทำทะเบียนราษฎรเป็นไปอย่างมีประสิทธิภาพสอดคล้องกับนโยบายของรัฐบาลที่มุ่งอำนวยความสะดวกให้แก่ประชาชนที่ขอรับบริการ อาศัยอำนาจตามความในมาตรา ๘/๒ (๑)แห่งพระราชบัญญัติการทะเบียนราษฎร พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติการทะเบียนราษฎร (ฉบับที่ ๒) พ.ศ. ๒๕๕๑ผู้อำนวยการทะเบียนกลางออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบสำนักทะเบียนกลางว่าด้วยการจัดทำทะเบียนราษฎร (ฉบับที่ ๖) พ.ศ. ๒๕๖๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกความในข้อ ๔ของระเบียบสำนักทะเบียนกลาง ว่าด้วยการจัดทำทะเบียนราษฎร พ.ศ. ๒๕๓๕ และให้ใช้ความต่อไปนี้แทนข้อ ๔เมื่อมีผู้แจ้งขอดำเนินการใด ๆ เกี่ยวกับการทะเบียนราษฎรให้เจ้าหน้าที่ผู้รับคำร้องหรือนายทะเบียนเรียกตรวจบัตรประจำตัวประชาชนของผู้ยื่นคำร้องถ้าผู้ยื่นคำร้องเป็นผู้ได้รับมอบหมายหรือได้รับมอบอำนาจจากเจ้าของรายการทะเบียนหรือผู้มีหน้าที่แจ้งตามกฎหมายให้เรียกตรวจบัตรประจำตัวประชาชนของผู้ได้รับมอบหมายหรือได้รับมอบอำนาจหนังสือมอบหมายหรือมอบอำนาจและบัตรประจำตัวประชาชนหรือสำเนาบัตรประจำตัวประชาชนของผู้มอบหมายหรือมอบอำนาจซึ่งได้ลงชื่อรับรองสำเนาถูกต้องแล้วส่วนกรณีที่ผู้ยื่นคำร้องเป็นบุคคลซึ่งไม่ต้องมีบัตรประจำตัวประชาชนตามกฎหมายให้เรียกตรวจบัตรประจำตัวอื่นที่ราชการออกให้หนังสือเดินทาง หรือใบสำคัญประจำตัวคนต่างด้าวหรือเอกสารราชการอื่นที่สามารถใช้แสดงตัวบุคคลได้การตรวจรายการบัตรประจำตัวประชาชนหรือเอกสารราชการอื่นตามวรรคหนึ่ง ให้ตรวจจากระบบคอมพิวเตอร์ที่เชื่อมโยงข้อมูลกับฐานข้อมูลทะเบียนกลางกรมการปกครองหากผลการตรวจไม่พบข้อมูลหรือข้อมูลที่ตรวจพบไม่ตรงกับข้อมูลตามบัตรหรือเอกสารของผู้ยื่นคำร้องและนายทะเบียนไม่อาจพิจารณาคุณสมบัติตามกฎหมายของผู้ยื่นคำร้องได้ ให้แจ้งผลการตรวจและคำแนะนำในการดำเนินการให้ผู้ยื่นคำร้องทราบเป็นหนังสือเพื่อให้แก้ไขภายใน๗ วัน เมื่อพ้นกำหนดระยะเวลาดังกล่าวแล้วผู้ยื่นคำร้องไม่ได้ดำเนินการตามคำแนะนำของนายทะเบียนให้นายทะเบียนจำหน่ายคำร้องนั้นข้อ๔ ให้เพิ่มความต่อไปนี้เป็นข้อ ๔/๑ของระเบียบสำนักทะเบียนกลาง ว่าด้วยการจัดทำทะเบียนราษฎร พ.ศ. ๒๕๓๕ข้อ ๔/๑การเรียกหลักฐานเอกสารเพื่อประกอบการพิจารณาของนายทะเบียนในการรับแจ้งจดบันทึกหรือดำเนินการใด ๆ เกี่ยวกับการทะเบียนราษฎรไม่ว่าจะเป็นเอกสารที่เป็นต้นฉบับใบสำคัญ หรือสำเนาเอกสาร ให้เจ้าหน้าที่ผู้รับคำร้องหรือนายทะเบียนตรวจสอบเอกสารนั้นจากฐานข้อมูลทะเบียนกลางในระบบคอมพิวเตอร์แทนการเรียกหลักฐานเอกสารจากผู้ยื่นคำร้องเว้นแต่กรณีที่จะต้องแก้ไขเปลี่ยนแปลงรายการหรือจำหน่ายรายการหรือบันทึกข้อความเพิ่มเติมในเอกสารที่เป็นต้นฉบับที่อยู่ในความครอบครองของตนให้เรียกเอกสารนั้นเพื่อดำเนินการแก้ไขเปลี่ยนแปลง หรือจำหน่ายรายการหรือบันทึกข้อความเพิ่มเติมได้กรณีตามวรรคหนึ่งถ้าตรวจไม่พบข้อมูลหรือหลักฐานเอกสารนั้นจัดทำขึ้นโดยส่วนราชการหรือหน่วยงานอื่นของรัฐที่ไม่ได้เชื่อมโยงฐานข้อมูลเอกสารกับฐานข้อมูลทะเบียนกลางให้แจ้งผู้ยื่นคำร้องทราบโดยทันทีแล้วทำหนังสือสอบถามไปที่ส่วนราชการหรือหน่วยงานที่ออกเอกสารนั้นเพื่อคัดข้อมูลหรือจัดทำสำเนาเอกสารส่งกลับมาให้นายทะเบียนภายใน๓ วันนับแต่วันที่ได้รับหนังสือแจ้งดังกล่าวโดยไม่ให้เป็นภาระแก่ผู้ยื่นคำร้องเว้นแต่ผู้ยื่นคำร้องได้แสดงความประสงค์ที่จะนำหลักฐานเอกสารที่เจ้าหน้าที่ผู้รับคำร้องหรือนายทะเบียนขอตรวจหรือคัดสำเนาจากส่วนราชการหรือหน่วยงานอื่นของรัฐมามอบให้แทนการทำหนังสือแจ้งขอความร่วมมือไปยังส่วนราชการนั้นๆ ก็ให้ดำเนินการได้ตามความประสงค์โดยให้เจ้าหน้าที่บันทึกไว้ในคำร้องแล้วให้ผู้ยื่นคำร้องลงชื่อไว้เป็นหลักฐานและเมื่อได้รับหนังสือแจ้งผลการดำเนินการแล้วให้เจ้าหน้าที่ผู้รับคำร้องแจ้งผู้ยื่นคำร้องให้มาดำเนินการโดยเร็วข้อ๕ ให้ยกเลิกความในข้อ ๑๐๗ของระเบียบสำนักทะเบียนกลาง ว่าด้วยการจัดทำทะเบียนราษฎร พ.ศ. ๒๕๓๕ และให้ใช้ความต่อไปนี้แทนข้อ ๑๐๗ การเพิ่มชื่อในทะเบียนบ้านตามข้อ๙๓ ข้อ ๙๗ และข้อ ๙๘ ของระเบียบสำนักทะเบียนกลางว่าด้วยการจัดทำทะเบียนราษฎร พ.ศ. ๒๕๓๕ให้นายทะเบียนอำเภอหรือนายทะเบียนท้องถิ่นแล้วแต่กรณีตรวจสอบหลักฐานของผู้ร้องเพื่อพิสูจน์สถานะการเกิดและสัญชาติว่าผู้ร้องเกิดในประเทศไทยหรือไม่เป็นผู้มีสัญชาติไทยตามกฎหมายว่าด้วยสัญชาติหรือไม่แล้วรวบรวมพยานหลักฐานพร้อมเสนอความเห็นให้นายอำเภอพิจารณาอนุมัติให้เพิ่มชื่อในทะเบียนบ้านถ้านายอำเภอพิจารณาเห็นว่าไม่อาจพิสูจน์สถานะการเกิดและสัญชาติของผู้ร้องได้ให้นายทะเบียนอำเภอหรือนายทะเบียนท้องถิ่นจัดทำทะเบียนประวัติบุคคลที่ไม่มีสถานะทางทะเบียนให้แก่ผู้ร้องเช่นเดียวกับข้อ๕๗ข้อ๖ ให้เพิ่มความต่อไปนี้เป็นข้อ ๑๐๗/๑ของระเบียบสำนักทะเบียนกลาง ว่าด้วยการจัดทำทะเบียนราษฎร พ.ศ. ๒๕๓๕ข้อ ๑๐๗/๑ในการขอเพิ่มชื่อในทะเบียนบ้านหรือขอจัดทำทะเบียนประวัติคนซึ่งไม่มีสัญชาติไทยหรือบุคคลที่ไม่มีสถานะทางทะเบียนหากนายอำเภอหรือนายทะเบียนผู้มีอำนาจอนุมัติหรืออนุญาตพิจารณาแล้วเห็นว่าพยานหลักฐานของผู้ขอที่เป็นประจักษ์พยานมีไม่เพียงพอให้ใช้พยานแวดล้อมที่มีส่วนเกี่ยวข้องสัมพันธ์กับผู้ขอประกอบการพิจารณาได้กรณีพยานหลักฐานขาดความน่าเชื่อถือหรือมีพิรุธหรือผู้ขอเพิ่มชื่อในทะเบียนบ้านหรือขอจัดทำทะเบียนประวัติมีพฤติการณ์ส่อไปในทางไม่สุจริตให้นายอำเภอหรือนายทะเบียนผู้มีอำนาจตามกฎหมายและระเบียบสั่งไม่อนุมัติหรือไม่อนุญาตในคำขอแล้วแจ้งคำสั่ง เหตุผลที่ไม่อนุมัติหรือไม่อนุญาตสิทธิในการอุทธรณ์คำสั่งและระยะเวลาการอุทธรณ์ให้ผู้ขอทราบเป็นหนังสือโดยเร็วข้อ ๗ ให้เพิ่มความต่อไปนี้เป็นวรรคสามของข้อ ๑๒๗ของระเบียบสำนักทะเบียนกลาง ว่าด้วยการจัดทำทะเบียนราษฎร พ.ศ. ๒๕๓๕การคัด หรือคัดและรับรองสำเนารายการเอกสารทะเบียนราษฎรจากฐานข้อมูลการทะเบียนราษฎรตามวรรคหนึ่งผู้มีส่วนได้เสียจะขอคัดหรือคัดและรับรองสำเนารายการทะเบียนราษฎรเป็นภาษาอังกฤษตามที่ผู้อำนวยการทะเบียนกลางกำหนดก็ได้ข้อ๘ ให้ยกเลิกแบบพิมพ์ ท.ร.๑/ก(แบบรับรองรายการทะเบียนคนเกิดที่คัดรายการจากฐานข้อมูลการทะเบียนราษฎร) ท.ร.๔/ก (แบบรับรองรายการทะเบียนคนตายที่คัดรายการจากฐานข้อมูลการทะเบียนราษฎร)และ ท.ร.๑๕ (บันทึกการรับแจ้งเอกสารเกี่ยวกับการทะเบียนราษฎรสูญหายหรือถูกทำลาย)ตามข้อ ๑๓๔ (๓ ทวิ) (๘ ทวิ) และ (๑๙ ทวิ) ตามลำดับท้ายระเบียบสำนักทะเบียนกลางว่าด้วยการจัดทำทะเบียนราษฎร พ.ศ. ๒๕๓๕ซึ่งแก้ไขเพิ่มเติมโดยระเบียบสำนักทะเบียนกลางว่าด้วยการจัดทำทะเบียนราษฎร(ฉบับที่ ๓) พ.ศ. ๒๕๔๔ และให้ใช้แบบพิมพ์ ท.ร.๑/กท.ร.๔/ก และ ท.ร.๑๕ ท้ายระเบียบนี้แทนข้อ๙ห้ามมิให้เจ้าหน้าที่และนายทะเบียนผู้มีอำนาจลงชื่อในคำร้องและเอกสารการทะเบียนราษฎรใช้ตรายางลายมือชื่อประทับในคำร้องและเอกสารการทะเบียนราษฎรแทนการลงลายมือชื่อด้วยตนเองโดยเด็ดขาดและเมื่อนายทะเบียนผู้มีอำนาจตามกฎหมายลงลายมือชื่อแล้วให้ใส่วงเล็บชื่อตัวและชื่อสกุลด้วยตัวบรรจงไว้ด้วยและไม่ต้องประทับตราสัญลักษณ์ใด ๆ ในเอกสารการทะเบียนราษฎรทุกประเภทประกาศณ วันที่ ๓๑ สิงหาคม พ.ศ. ๒๕๖๑ร้อยตำรวจโทอาทิตย์ บุญญะโสภัตผู้อำนวยการทะเบียนกลาง[เอกสารแนบท้าย]๑.แบบรับรองรายการทะเบียนคนเกิด (สูติบัตร) ท.ร. ๑/ก๒.แบบรับรองรายการทะเบียนคนตาย (มรณบัตร) ท.ร. ๔/ก๓.บันทึกการรับแจ้งเอกสารทะเบียนราษฎรสูญหายหรือถูกทำลาย ท.ร.๑๕(ดูภาพจากข้อมูลกฎหมาย)วิวรรธน์/จัดทำ๒๖ ตุลาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๖๑ ง/หน้า ๘/๑๘ ตุลาคม ๒๕๖๑